OPDATERING: Jeg har efterfølgende været i kontakt med Lejsoundboks.dk, og har opdateret min anmeldelse i bunden.Vi var 16 mennesker som lejede en Soundboks 2 til Roskilde Festival 2019. Det startede egentlig meget godt, jeg skrev og spurgte om priser, vi kom i dialog, og jeg fik at vide, at når vi kom tættere på festivalen, skulle vi nok have en Soundboks reserveret til os. Fedt.Herefter overgiver jeg dialogen til en ven, som tager den herfra. Han betaler depositum - cool, alting er nu i orden. Vi kommer til festivalen, afhenter Soundboksen hos en privatperson i Solrød (rødt flag nr. 1), men den virker som den skal og der er to batterier og en oplader med.Vi bruger den så på hele festivalen, batterierne holder strøm af H til, men det er noget andet, og den er fantastisk. Vi mister så opladerstikket, hvilket selvfølgelig er vores skyld, og vi accepterer, at vi ikke får vores depositum tilbage - cool, vores skyld, helt forståeligt. Det, der så også sker, er at vi får byttet batterierne til nogle nye (IDENTISKE, hvis ikke bedre, idet de holdt strøm langt bedre, end dem vi fik med) batterier, fordi vi jo, som sagt, mistede stikket, og derfor ikke kunne oplade.Så kommer vi hjem og skal aflevere Soundboksen, og her bliver det interessant. Vi får at vide, at han (udlejeren, ikke virksomheden) beholder depositummet pga ledningen, hvilket er fair. Her får vi så at vide, at det ikke er de samme batterier som vi startede med, hvilket vi godt ved, det var vi helt åbne om, men de er for pokker identiske, hvis ikke bedre. Her får vi så at vide at vi skal betale 1063kr ekstra for erstatning af de to batterier, hvilket vi ikke accepterer i første omgang. Vi forklarer situationen, beklager det med ledningen, men at vi jo betaler 1500kr i depositum for skidtet. Det godtog han ikke, hvorefter han så begynder at true min ven her, som har varetaget dialogen. Hvis ikke vi betalte de penge, så ville han altså komme ud til vores adresse (som han, ifølge ham selv, selvfølgelig havde) og snakke med os om det, hvis det var sådan, det skulle være. Dårligt tegn, mega rødt flag. Herefter får vi så at vide, at vi faktisk slet ikke handler med LejSoundboks.dk (!!!!), hvilket vi jo for pokker var dem vi tog kontakt igennem, OG HELE TIDEN TROEDE VI SNAKKEDE MED. Vi får så at vide, at de ikke havde flere Soundbokse tilbage (vi tog for pokker kontakt første gang i starten af februar, så det kan kun være løgn), og de derfor havde videregivet sagen til en ven, en privatperson udenom virksomheden (øhm ja, hvad).Så ja, vi mistede et kabel, vores skyld, vi betaler depositummet, men ender så med at blive truet fordi vi ikke har de to helt identiske batterier med (Gud, hvor er det latterligt), og får senere at vide, at det slet ikke er LejSoundboks.dk vi har været i kontakt med. Er ikke advokat, men det er simpelthen ikke i orden.Så det er lige penge ud af vinduet og en nok så ubehagelig oplevelse for min ven, som endte med at blive truet på sin personlige adresse. God stil, LejSoundboks.dk...-- Opdatering --Jeg har efterfølgende været i kontakt med Lejsoundboks.dk med hele denne trælse situation, og er blevet en del klogere.Samir, som vi har lejet vores Soundboks af, og som i dette tilfælde var tredjeparten, og ham, som vi senere fandt ud af slet ikke var en del af virksomheden her, er blevet bekræftet som en uafhængig lejer. Det betyder, at vi aldrig nogensinde har lavet forretning med Lejsoundboks.dk, og dette blev vi aldrig informeret omkring. Det er super ærgerligt, men jeg har fået undskyldning og erkendelse af, at dette ikke er ok, hvilket er alt, jeg kunne håbe på, så det er fair. Med det vil jeg sige, at håndteringen af sagen fra Lejsoundboks' side er ganske fornuftig, eftersom vi havde en god dialog, og, hvad jeg formoder er ejeren, ligeledes var super ked af situationen, og ikke mindst rigtig sød at være i dialog med.Ovenstående anmeldelse skal altså ses i lyset af, at vi (forhåbentligt) var et enkelt tilfælde, hvor vi ikke blev gjort opmærksom på, at vi blev stillet videre til en uafhængig tredjepart.Når det så er sagt, er det stadig værd at nævne, at Samir fladt ud indrømmede, at han blev betalt for at skaffe Lejsoundboks.dk kunder, hvilket, igen, ikke ser super godt ud. Problemet er bare, at Samirs opførsel kommer til at repræsentere Lejsoundsboks.dk som virksomhed, når vi ikke får at vide, at han slet ikke er en del heraf.Vi endte med at få små 400kr tilbage, som et plaster på såret i forbindelse med de batterier, som vi "mistede". Lejsoundboks.dk og jeg blev dog, i en telefonsamtale, enige om, at Samir ikke havde krav på disse penge (1089kr for begge batterier), og at vi derfor skulle have dem igen, men 400kr er bedre end ingenting.Forhåbentligt er vi et enkelttilfælde, eftersom siden her har fine anmeldelser, men det laver ikke om på, at vi har betalt penge, som manden ikke havde krav på, sendt videre til en fuldstændig uafhængig tredjepart, uden at blive gjort opmærksom på dette, hvilket endte i, at min ven blev truet med sin personlige adresse (!!!!), og generelt fået modstridende informationer omkring hele forløbet. Alt i alt føler vi os utrolig misledt, og, til dels, snydt - hvilket er super ærgerligt, når det handler om (i hvert fald i Jylland) så sødt et menneske, og det går ud over en virksomhed, som ellers, efter alt at dømme, gør et utroligt godt stykke arbejde - når udlejningen altså forbliver i virksomheden.